# Sak 6: Arbeidsplan for styret 2022–2023

HIFO skal være den sentrale og samlende organisasjon for historikere i Norge. HIFO skal arbeide for norsk historieforskning og historiefagets plass i samfunnet, og engasjere seg i spørsmål som angår historiefaget og historikernes situasjon og arbeidsvilkår.

For styreperioden juni 2022–juni 2023 skal styret sikre god gjennomføring av følgende *faste* oppgaver:

* Styret skal følge aktuelle politiske prosesser
* Styret skal støtte opp om arbeidet med *Historisk tidsskrift*
* Styret skal, i samarbeid med redaksjonen, arbeide for at *Historikeren* opprettholdes og utvikles som et relevant medlemsblad
* Styret skal videreføre lokallagsseminaret som en viktig møteplass for organisasjonen
* HIFO skal være en tydelig stemme i offentlig debatt på saker som er viktige for medlemmene
* Styret skal videreføre og utvikle samarbeidet med norske nettverkspartnere, så vel innen kulturvern, arkiv, bibliotek og museum som innenfor UH-sektoren
* Styret skal videreføre det nordiske samarbeidet gjennom den Nordiska historikerkommittéen (NHS), og videreføre sitt internasjonale engasjement i CISH
* Styret skal sikre god økonomistyring
* Styret skal arbeide for at HIFO drives så grønt som mulig
* Styret skal sørge for å holde nettsiden hifo.no oppdatert
* Styret skal arbeide for god informasjonsflyt til medlemmene gjennom våre ulike digitale kanaler

For styreperioden juni 2022–juni 2023 skal styret sikre god gjennomføring av følgende *spesielle* oppgaver:

* Styret skal utarbeide nye rutiner for planmessig å få inn medlemskontingenten
* HIFO skal være en pådriver for å sikre arkivtilgang, rimelige arbeidsvilkår og tilpassede tjenester for historikere overfor Arkivverket
* Styret skal gi administrativ støtte til arrangøren av Norske historiedager 2023 i det omfang som er nødvendig

Det er opp til styret å vurdere hvilke saker som skal prioriteres til enhver tid og hvordan det skal arbeides med disse.

*HIFO-styret*

*11.6.2022*